**KRITERIJI VREDNOVANJA U NASTAVI HRVATSKOGA JEZIKA U VIŠIM RAZREDIMA**

Opisno i brojčano vrednovanje i ocjenjivanje

**Formativno vrednovanje** (F): npr. sustavno i periodično pravljenje bilješki o ponašanju učenika tijekom čitave školske godine.

**Sumativno vrednovanje** (S): npr. obuhvaća procjenu postignuća na kraju određenoga nastavnog ciklusa kao ishoda učenja i poučavanja

**Elementi ocjenjivanja u nastavi hrvatskoga jezika:**

* jezik
* književnost
* lektira
* usmeno i pisano izražavanje
* medijska kultura

Pisane provjere znanja učenik je dužan pisati pisanim slovima, čitko, i u skladu s pravopisom na što će ga učitelj upozoriti prije početka pisanja

Pisane provjere

Školske zadaće

Tijekom školske godine pišu se dvije školske zadaće.Ocjenjuje se sadržaj, ostvarivanje teme i zadanoga oblika, kompoziciju, stil i kreativnost u obradi teme te slovopis; primjena spoznaja s područja jezika: gramatike, pravopisa te bogatstvo leksika, a sve primjereno dobi te u skladu s NPIP-om pojedinoga razreda.

**Ispiti znanja sa zadacima objektivnoga tipa (ZOT)**

Tijekom školske godine pišu se četiri ili pet pisanih provjera sa zadacima objektivnoga tipa.

Broj pisanih provjera ovisi o broju nastavnih cjelina u pojedinom razredu te o potrebama razrednih odjela.

Ispitima znanja obuhvaćeno je sve gradivo jezika i jezičnoga izražavanja. Gradivo književnosti i medijske kulture provjerava se ispitom znanja dva do tri puta tijekom godine.

Skala bodova i ocjena kreira se prije pisanja provjere i tijekom pripreme za provjeru učenici se upoznaju s njom, kao i sa sadržajem i tipovima zadataka.

**Pisane provjere sa zadacima objektivnoga tipa vrednuju se, u pravilu, prema sljedećoj bodovnoj skali:**

nedovoljan – najmanje 50% bodova

dovoljan – od 50 % do 60 % bodova

dobar – od 61 % do 75 % bodova

vrlo dobar – od 76% do 89 % bodova

odličan – od 90 % do 100 % bodova.

**Kratke provjere**

Osim navedenih pisanih provjera učenici pišu i kratke provjere, koje učitelj najavljuje najmanje tjedana dana prije njihove provedbe, prema potrebama učenika u pojedinome razrednome odjelu. Kratkim se provjerama smatraju pisani zadaci objektivnoga tipa , diktat, samostalna analiza književnog teksta te provjera recepcije lektirnoga djela.O obliku, trajanju i načinu vrednovanja kratkih provjera učitelj obavješćuje učenike prilikom najave provjere i uvježbavanja za provjeru.

Kratkim se provjerama ne smatra pisanje sastavaka - vezanoga teksta (osim školskih zadaća), vođena analiza književnih i drugih djela (uz pitanja za usmjereni rad), rješavanje zadataka u radnoj bilježnici na satu nakon sata obrade pojedine nastavne jedinice, rješavanje zadataka na ploči tijekom usmene provjere znanja te pisane domaće zadaće. Navedene se provjere (koje nisu kratke provjere) mogu izvoditi na svakome ili na većini nastavnih sati usmenom najavom. Navedeno se može ocijeniti i upisati u rubrike nastavnih područja na koje se učenički uradak odnosi..

**Samostalni radovi učenika**

Tijekom rada u školi, na satovima koje je učitelj tako isplanirao, ili u radu kod kuće učenici mogu, prema uputi učitelja ili na vlastitu inicijativu, samostalno stvarati plakate, stripove, slikokaze, izlaganja i stvarati druge vrste uradaka, sudjelovati u samostalnim ili zajedničkim projektima. Učitelj može vrednovati takav učenički uradak brojčanom ocjenom. Ta ocjena odražava napredovanje učenika, njegovo zalaganje te primjenu stečenih znanja i vještina.

**Usmene provjere**

Usmena provjera može se provesti bez prethodne najave. Učenik se za usmenu provjeru može javiti i samoinicijativno.

Usmeno se provjeravaju znanja i vještine propisane NPIP-om. Dijelom usmenoga odgovora smatra se i rješavanje kratkih zadataka na ploči.

 Učitelj može ocjenu iz usmenoga izražavanja donijeti i na osnovi praćenja usmenoga izražavanja učenika tijekom svakoga nastavnoga sata tijekom mjesec dana.

JEZIK

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| Učenik nije usvojio nastavne sadržaje, a jezične pojave ne prepoznaje pa ni ne usvaja. Nema razvijeno gramatičko mišljenje i ne primjenjuje jezična pravila ni u usmenom ni u pisanom izrazu.Nema predznanja pa teško prati nastavu, a na satima je pasivan i nezainteresiran. Ne piše domaće zadaće i nikada se ne koristi drugim izvorima znanja. Ne pokazuje interes za jezične sadržaje, pasivan je na satu Teško ili gotovo nikada ne prepoznaje najosnovnije jezične sadržaje Ne primjenjuje jezična pravila Ne povezuje i ne razlikuje jezične pojave Pravopisne sadržaje ne primjenjuje u pisanom izražavanju  | Sudjeluje u radu na satu samo uz stalan poticaj.U radu u skupinama ili parovima čeka rješenja drugih učenika. Prepoznaje i razlikuje jezičnu pojavu, alije vrlo rijetko može upotrijebiti. Naučene nastavne sadržaje djelomično pamti i reproducira, ali ihne primjenjuje.Ponekad zna izreći osnovne činjenice, ali ih rijetko primjenjuje u jednostavnim primjerima, i to samo uz poticaj. Rijetko pokazuje interes za jezične sadržaje  Imenuje osnovne jezične pojave uz pomoć učiteljice. Minimalno primjenjuje sadržaje u svakodnevnom radu.Često griješi i ne uočava pogrješke, koje neprekidno ponavlja. | Naučeno pamti ireproducira, ali ne uči redovito pa teže povezuje sadržaje unutar predmeta. Na satu sudjeluje uz poticaj, s promjenjivom koncentracijom pozornosti, zadatke rješava točno, ali uz stalan poticaj, a katkad površno ili netočno. Znanje primjenjuje uz pomoć učitelja ili skupine. Povremeno pokazuje interes za jezične sadržaje, aktivnost na satu promjenjiva Prepoznaje jezične sadržaje i primjenjuje ih u praksi uz pomoć učiteljice.Naučeno pamti, ali samo na razini reprodukcije. Uz stalnu pomoć i poticaj uočava i istražuje jezične pojave.Teže povezuje sadržaje unutar predmeta Pravopisna pravila usvaja, ali ih često ne primjenjuje točno . | Aktivno sudjeluje na satu u zajedničkome radu, radu u skupinama i parovima, ali katkad netočno ili nepotpuno izvršava zadatke u pojedinačnome i samostalnome radu u školi i kod kuće. Uglavnom primjenjuje znanje u svim nastavnim područjima predmeta. Pokazuje interes za nove jezične sadržaje.Zainteresirano istražuje nove jezične sadržaje. Na nastavnom satu sudjeluje u obradi. Sadržaje usvaja s razumijevanjem.Naučene sadržaje primjenjuje uz manje pogreške.Povezuje jezične elemente u cjelinu.Može samostalno analizirati i stvarati nova jezična pravila koja uspješno primjenjuje u radu.Naučena pravopisna pravila uspješno razlikuje i primjenjuje u rješavanju zadataka. | Učenik definira, razumije, primjenjuje, analizira naučeno gradivo. Samostalno rješava zadatkeAktivno sudjeluje na satu te točno i savjesno izvršava zadatke u skupnome radu, radu u parovima te pojedinačnome i samostalnome radu. Znanje dosljedno primjenjuje u svim nastavnim područjima i u svim nastavnim predmetima. Samostalno istražuje, pronalazi i postavlja problemska pitanja te katkad i pronalazi odgovore na problemska pitanja. Pokazuje izrazit interes za jezične sadržaje Povezuje i objedinjuje jezične sadržaje od jednostavnih prema složenijima.Služi se dodatnom jezičnom literaturom (gramatika, pravopisni priručnik, rječnici…) Naučena pravopisna pravila ispravno predočuje i koristi u radu. |

KNJIŽEVNOST

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| Na satovima ne želi sudjelovati, ni uz poticaj. Ne želi pažljivo slušati, razgovarati, čitati ni pisati. Ne poznaje osnovne činjenice, odnosno ne zna ih ponoviti. Ne pokušava riješiti jednostavne zadatke, ni uz poticaj. Ne dolazi redovito na dopunsku nastavu. Ne razlikuje osnovne književnoteorijske pojmove te ne uspijeva riješiti ni osnovne zadatke razumijevanja pročitanoga.Koristi se ograničenim brojem riječi .Odgovori su vrlo jednostavni.Ne razumije uzročno – posljedične veze u pročitanome tekstu | Ne pokazuje interes za književnost. Rijetko sudjeluje u interpretaciji i to samo uz poticaj jer teže doživljava tekst i njegov dublji smisao.Ima teškoća u razumijevanju književnih tekstova te ni uz poticaj ne dolazi do jednostavnih zaključaka o njegovim obilježjima. Uz poticaj rješava jednostavne zadatke iskazujući da poznaje osnovne činjenice, no bez primjene na tekstu. Vrlo često ne izvršava zadatke za samostalan rad. Teže usvaja i prepoznaje jednostavnije književnoteorijske pojmove, primjenjuje ih uz poticaj i pomoć.Vrlo površno interpretira tekst uz učiteljevu pomoć. | Učenik djelomično usvaja i primjenjuje književnoteorijske pojmove, razumije pročitani tekst iponekad sudjeluje u interpretaciji.Na satu sudjeluje samo uz poticaj. Književne tekstove razumije samo uz pomoć učitelja ili skupine. Zamjećuje njegova obilježja samo uz ukazivanje na njih, odnosno prethodno ponavljanje prije stečenih činjenica. Zadatke rješava uz pomoć, katkad i netočno ili nepotpuno. Prepoznaje i imenuje samo neke književne vrste i stilska izražajna sredstva, griješi uodređivanju književnoga roda.Književnoteorijske pojmove djelomično usvaja, uglavnom na razini reproduciranja,dok ih u tekstu rijetko kad samostalno uočava. | Učenik gotovo (u potpunosti) samostalno interpretira pročitani tekst te uspješno usvaja i primjenjujeknjiževnoteorijske pojmove. Posjeduje razvijene raščlambene i perceptivne sposobnosti, imarazvijen kritički stav i argumentirano ga zastupa. Aktivno sudjeluje na satu i uglavnom razumije književne tekstove, ali treba pomoć pri zamjećivanju njegovih obilježja. Zadatke rješava najčešće točno, ali često uz pomoć. Povezuje neke prije stečene spoznaje, ponavlja ih i dijelom primjenjuje na novim književnoumjetničkim predlošcima. Služi se većinom književnoteorijskih pojmova, izdvaja ih iz tekstova te uspješnoprimjenjuje na novim tekstovima.Uz poticaj iznosi kritički stav i argumentirano ga zastupa uz pomoć učiteljice. Ima razvijene raščlambene i perceptivne sposobnosti | Učenik definira, razumije, primjenjuje, analizira književne tekstove. Aktivno sudjeluje u radu, pokazuje da doživljava i izvrsno razumije književne tekstove te zamjećuje njegova obilježja. i točno rješava zadatke. Povezuje i primjenjuje stečeno znanje na svim književnim predlošcima. Stvara samostalne uratke na osnovi pročitanoga. U potpunosti usvaja književnoteorijske pojmove, s lakoćom ih prepoznaje u tekstu izna se njima koristiti u usmenome i pisanome izrazu.Argumentirano brani postavljene teze tijekom interpretacije književnoga teksta .Zamišlja nove situacije na temelju pročitanoga.Prepoznaje neizrečene pretpostavke koje se kriju u djelu . |

MEDIJSKA KULTURA

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN  |
| Gotovo nikad ne sudjeluje u radu.Teško usvaja pojmove iz medijske kulture. Zadatke rješava vrlo teško i bez povezivanja.Ne zna definirati pojmove. Ne prepoznaje ni osnovna obilježja pojedinoga medija. Ne prepoznaje osnovne nastavne sadržaje medijske kulture.Vrlo teško obrazlaže pojmove, bez razumijevanja . | Rijetko sudjeluje u radu. Zadatke rješava samo uz stalan poticaj i pomoć učitelja. Pojmove zna definirati samo kako je rečeno na satu. Na pitanja odgovara jednostavnim rečenicama (da/ne). Zapaža samo osnovna obilježja pojedinoga medija. Ne može povezati sadržaje i vrlo rijetko primjenjuje znanje, pri čemu ima teškoća čak i kad mu učitelj pomaže. Interes za medijsku kulturu slab i moguć samo uz poticaj.Prepoznaje osnovne nastavne sadržaje medijske kulture samo kad mu se na njih ukazuje.Može samostalno nabrojiti vrste medija .Razlikuje filmsko od kazališnoga djela.Ne sudjeluje u raspravama o filmu ili kazališnome djelu , a na poticaj teško oblikuje smislene rečenice. | Sudjeluje na satu uz poticaj. Zadatke rješava uz pomoć, katkad i netočno. Sadržaje uglavnom razumije i objašnjava ih svojim riječima, no katkad nepotpuno ili dijelom netočno. Zapaža obilježja pojedinoga medija, ali ih teže povezuje. Primjenjuje znanje isključivo uz pomoć učitelja, i to samo na poznatim predlošcima. Djelomično i uz pomoć objašnjava ključne pojmove Razlikuje vrste medija Sudjeluje u projekciji igranih filmova, ali bez interesa za interpretiranje ili analizu istih. Nesamostalan u realizaciji projekta . | Aktivno sudjeluje na satu medijske kulture. Uglavnom točno rješava zadatke. Pokazuje da razumije gradivo i usvojene spoznaje može objasniti svojim riječima. Vrlo dobro zapaža i povezuje sadržaje iz medijske kulture. Primjenjuje znanje na poznatim predlošcima te katkad i na novima. Usvaja nastavne sadržaje medijske kulture i reproducira ih s razumijevanjem. Iznosi vlastite prosudbe, no ponekad nesiguran u komentarima.Uključuje se u rasprave o filmu, televizijskoj emisiji, radio emisiji ili kazališnomdjelu.Izrađuje projekte medijske kulture po predlošku | Lako i uspješno povezuje sadržaje iz medijske kulture sa sadržajima iz ostalih sastavnicahrvatskoga jezika i s drugim predmetima. Samostalno priprema prezentacije i plakate te ihuvjerljivo komentiraAktivno sudjeluje na satu medijske kulture. Samostalno i točno rješava sve zadatke. Pokazuje da razumije gradivo te primjenjuje naučeno. Izvrsno zapaža i povezuje usvojene sadržaje iz medijske kulture i na novim primjerima. Postavlja problemska pitanja, nudi vlastita rješenja.Samostalno istražuje i stvara vlastite kreativne uratke. S lakoćom usvaja ključne pojmove medijske kulture te ih primjerno povezuje nakonkretnim primjerima.Vrlo je inovativan i samostalan u izradi i prezentaciji projekta.Povezuje medijske sadržaje s drugim sadržajima nastavnoga predmeta te s ostalim predmetima  |

JEZIČNO IZRAŽAVANJE –USMENO

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| Učenik ni na razini reprodukcije ni uz učiteljičinu pomoć ne zna ključne pojmove.Čita s mnogo pogrešaka i sa znatnim zastajkivanjem te ne razumije pročitano, ni uz pomoć poticajnih pitanja. Ne priprema se za govorne vježbe i izbjegava ih. Izbjegava krasnoslov. Ne može oblikovati kratki vezani tekst čak ni uz pomoć. Vrlo često nepravilno izgovara riječi.Usmeno izražavanje je necjelovito i s pogreškama.Djelomično se služi standardnim jezikom, rječnik je siromašan. | Slabo razvijena tehnika čitanja. Učenik koristi ključne pojmove na razini reprodukcije, ali ih većinu ne razumije. Učenik često griješi u izgovoru glasova i naglasaka te se teško izražava u različitim govornimsituacijama. Ima vrlo oskudan rječnik, a govorne poruke oblikuje uz pomoć učitelja.Usmeno izražavanje je nepotpuno i necjelovito, često nepovezano i nerazumljivo s mnogopogrešaka. Naučene pojmove primjenjuje jedino uz učiteljičinu pomoć. Rijetko želi sudjelovati u usmenoj komunikaciji, to rijetko čini čak i uz poticaj. Na pitanja odgovara jednom riječju. Čita sa znatnim zastajkivanjem, no razumije pročitano. Tekst koji treba krasnosloviti izgovara s mnogo pogrešaka ili mehanički, bez razumijevanja. Oblikuje kratki vezani tekst isključivo uz pomoć. Rijetko se služi standardnim jezikom, rječnik je siromašan. | Usmeno se izražava samo uz poticaj. Učenik ponekad griješi u izgovoru glasova i naglašavanju riječi, a izražava se na prosječnoj razini. Razumije sadržaje, no teško ih i rijetko primjenjuje. Čita točno i logično. Krasnoslovi točno ili s neznatnim pogreškama. Ne nastoji se pripremiti za govorne vježbe. Oblikuje kratki vezani tekst samo uz poticaj, katkad i samostalno. U čitanju često griješi, netočno pročitane riječi ne ispravlja.Pročitani tekst prepričava u kratkim crtama, ali zbog siromašnog rječnika usmeni izraz nije uvijek logičan i jasan.Učenik je vrlo nesiguran u odgovorima.Uz standardni jezik učenik koristi i dostala lokalizama.Teže se uključuje u usmene rasprave. | Aktivno sudjeluje u radu. Razumije sadržaje i najčešće primjenjuje znanje. Vrlo dobro se izražava, uglavnom primjenjujući stečeno znanje, izražajno čita i krasnoslovi. Najčešće se priprema za govorne vježbe. Čita tečno i izražajno s rijetkim pogreškama .Rado samostalno izlaže sadržaj pričanjem, prepričavanjem i opisivanjem.S lakoćom logički zaključuje i povezuje sadržaje.Najčešće se služi standardnim jezikom.Aktivno se uključuje u rasprave, brani svoja mišljenja, uvažava sugovornike.Pjesničke tekstove krasnoslovi uvažavajući većinu govornih vrednota. | Učenik pravilno izgovara glasove i naglašava riječi, spretno i lako se izražava i ima izrazito bogatrječnik. Doživljaj teksta izrazito vješto i točno izražava govorom i glumom te vrlo rado pripremagovorne vježbe i kvalitetno ih izvodiAktivno sudjeluje u radu. Razumije sadržaje i dosljedno primjenjuje znanje. Izvrsno se izražava primjenjujući stečeno znanje, izražajno čita i krasnoslovi izražavajući pritom svoj doživljaj. Priprema se za govorne vježbe. Pravilno artikulira glasove i naglašava riječi pri izražajnom čitanju i krasnoslovu.S lakoćom samostalno priča, prepričava i opisuje.Razumije postavljena pitanja na koja u cijelosti odgovara točno i sigurno.Izražava se bogatim rječnikom .U usmenim raspravama argumentirano brani svoje stavove pokazujući tolerancijuprema sugovornicima . |

 JEZIČNO IZRAŽAVANJE-PISANO

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| U pisanom se radu izražava vrlo oskudno, ne poštuje temu i čini mnogo jezičnih pogrešaka. Domaće zadaće uglavnom ne piše. Ne pokazuje nikakvo nastojanje da sudjeluje u vježbama pisanoga izražavanja i primijeni znanje. U većini radova tema nije ostvarena zbog nerazumijevanja. Nepravilna upotreba pravopisnih znakova.Izražava se jednostavni, kratkim i nejasnim rečenicama.U radu ne poštuje sadržajnu strukturu.Koristi ograničen font riječi. | Zadatke rješava površno, često i netočno. Radi uz stalan poticaj i pomoć. Ne primjenjuje stečeno znanje i često griješi u primjeni jezičnih pravila. Siromašna je rječnika. Piše domaće zadaće, no često netočno i ne na vrijeme. Piše neuredno i gotovo nečitljivo.Tema u pisanom radu je vrlo često djelomično ostvarena.U radu nedostaje povezanosti misli i rečenica.Dijelovi teksta ili fabule nisu vidljivi i teže ih je razlučiti.Učestalo ponavlja pravopisne i gramatičke pogreške. | učenik definira, razumije i primjenjuje većinu naučenoga gradivaZadatke izvršava tako da zadovolji samo osnovne zahtjeve. Radi uz poticaj i pomoć, tek katkad samostalno. Vrlo rijetko samostalno unosi svoje kreativne zamisli. Skromna je rječnika. Katkad piše nečitljivo, katkad i neuredno. Tema je ostvarena, ali uz sadržajne pogreške. Izražava se jednostavnijim rečenicama.U radu su vidljive pravopisne i gramatičke pogreške koje često ponavlja i nakon ispravaka. | Uspješan je u oblikovanju različitih vrsta tekstova, pisanju diktata, odgovora i samostalnonapisanih rečenica.Sve zadatke izvršava samostalno i korektno. Uglavnom primjenjuje stečeno znanje, no katkad griješi u primjeni gradiva jezika. U pisanome izražavanju na satovima jezičnoga izražavanja zadatke rješava točno i pravovremeno. U pisane uratke katkad unosi vlastite kreativne zamisli. U pisanom radu je vidljiva trodijelna struktura. Prosječno je bogata rječnika. Nije u potpunosti samostalan u oblikovanju teme, no dobro iskorištava književne predloške. Trudi se pisati čitljivo, no ponekad kod pokoje riječi ne uspije. primjenjuje pravopisne i gramatičke zakonitosti uz minimalne pogreške. | Učenik pokazuje vrlo visok stupanj usvojenosti pravopisnoga i gramatičkoga gradiva u pisanimtekstovima. Ima čitak slovopis te prema zakonitostima organizira i oblikuje različite vrste pisanihtekstova. Pismeni su sastavci sadržajno razrađeni, točno napisani, kompozicijski utemeljeni,zanimljivi, kreativni i maštoviti. U pisane uratke redovito unosi vlastite kreativne zamisli. Rječnik vrlo bogat. U radu je vidljiva kompozicija (uvod, glavni dio, zaključak).Izražava se slikovito, služi se standardnim jezikom. U pisanome izražavanju primjenjuje pravila standardnoga jezika. Piše U pisanom radu tema je u uvijek u potpunosti ostvarena.Učenik je kreativan i originalan u izrazu.Smisleno povezuje misli i rečenica. |

ŠKOLSKA ZADAĆA

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| Sadržaj ne odgovara zadanoj temi.U školskoj zadaći nema vidljivih kompozicijskihelemenata (uvod, zaplet, vrhunac, rasplet i kraj).Učenikov rječnik je oskudan, ne koristi zadanastilska sredstva, ne piše u cijelosti standardnimjezikom. Učenik u primjeni pravopisnih pravila čestogriješi. Učenik piše nečitko, većinom piše tiskanimslovima. Tekst neuredno djeluje zbog učestalihispravljanja. | Sadržaj djelomično odgovara zadanoj temi. U školskoj zadaći djelomično su vidljivi kompozicijski elementi (nedostaje jedan do dva kompozicijska dijela).Učenik djelomično koristi zadana stilska sredstva. Rečenicu čest započinje istim riječima. Poneke rečenice su smisleno nejasne. Red riječi urečenici ne odgovara jezičnim zakonitostima. Utekstu isprepliću se zavičajni i standardni oblici riječi.Učenik često griješi u primjeni pravopisnihpravila. Učenik je sklon nečitkom pisanju, grafija slovaje nerazumljiva.  | Učenik je obradio samo neke dijelove zadaneteme. Učenik kompozicijski dobro oblikuje tekst, alineki dijelovi kompozicije nisu u cijelostirazrađeni. Učenik koristi jednostavnija stilska sredstva. Rečenice su jasne, ali trebalo bi poraditi na izražajnosti. Većinom seizražava standardnim oblicima riječi. Učenik čini do sedam različitih pravopisnihpogrešaka u primjeni pravopisnih pravila. Učenik piše pisanim slovima. | Učenik je obradio zadanu temu, ali nedostajeoriginalnosti. U kompoziciji, koja je jasno utvrđena, vidljiva su manja odstupanja u zadanim kompozicijskimelementima.Rečenice su slikovite. Učenik kombinira različitastilska sredstva. Učenik čini jednu do dvije pravopisne pogreške u primjeni pravopisnih pravila.Učenik gramatički točno oblikuje rečenice iriječi. Sastavak je pisan pisanim slovima, uredan je ičitljiv. | Učenik je kreativno i originalno obradio zadanutemu. Zadaća prati tijek radnje, vidljivi su sastavnidijelovi .Slikovito se izražava, uspješno koristivišestruko složene rečenice i stilska sredstva. Primjena pravopisnih pravila je na visokoj razini(moguće do dvije pogreške).Učenik dosljedno i temeljito provodi jezičnezakonitosti.Tekst je uredan i pisana slova su čitkooblikovana. |

LEKTIRA

Nepročitano lektirno djelo ocjenjuje se negativnom ocjenom

|  |  |  |  |  |
| --- | --- | --- | --- | --- |
| NEDOVOLJAN | DOVOLJAN | DOBAR | VRLO DOBAR | ODLIČAN |
| Vrlo rijetko pročita kratki sadržaj lektirnog djela s interneta.Na satu lektire ne sudjeluje, čak ni uz poticaj, ne zna odgovoriti na najjednostavnija pitanja o lektirnome djelu. Ne pokazuje zanimanje za čitanje lektire Ne vlada sadržajem književnog djela.Ne može riješiti zadatke vezane uz djelo, čak ni one najniže razine | Čita tri do četiri obavezna naslova, češće se koristi kratkim sadržajima s interneta.Sudjeluje u radu na satu samo uz stalan poticaj.Rijetko poštuje zadani rok za čitanje lektire, najčešće ispravlja negativnu ocjenu u narednim mjesecima.Nepotpuno prepričava tijek radnje Djelomično rješava zadatke vezane uz lektirno djelo .Rijetko se uključuje u praktični rad vezan uz lektiru. | Čita od sedam do pet obaveznih naslova, katkad sa zakašnjenjem,Na satu lektire sudjeluje uz poticaj, rješava zadatke uglavnom točno, ali često nepotpuno. U interpretaciju se uključuje na poticajZna izreći činjenice iz djela, no tek katkad ih može povezati sa spoznajama stečenima na ostalim satima. Ne ovladava sadržajem djela u potpunosti, sažeto prepričava tijek radnje SPonekad zauzima mišljenje prema pročitanome djelu i nastoji ga obrazložiti napoticaj učitelja | Uglavnom redovito čita i na satu razgovara o pročitanome.Uglavnom točno rješava zadatke. Tijekom godine čita najmanje osam lektirnih djela. čita lektirna djela u cijelosti i u zadanim rokovima Samoinicijativno sudjeluje u interpretaciji i analizi lektirnoga djela SZna primijeniti većinu književnoteorijskih pojmova na pročitanome djelu književnome djelu, uspoređuje ga s prije pročitanim djelima.Vrlo kreativno pristupa stvaralačkom zadatku zadanom za domaću zadaću. | Redovito čita, aktivno i samostalno sudjeluje u obradi lektirnoga djela Točno, samostalno i savjesno rješava sve zadatke, samostalno primjenjuje znanje stečeno u nastavi ostalih nastavnih područja, stvara vlastite uratke na osnovi pročitanoga djela.U potpunosti ovladava sadržajem knjige.Samostalno iznosi svoja zapažanja o djelu i obrazlaže svoje mišljenje FUspješno primjenjuje književnoteorijsko znanje pri interpretaciji lektirnih djela SKritički se odnosi i gradi vlastiti stav prema situacijama u djelu. Vrlo kreativno pristupa stvaralačkom zadatku zadanom za domaću zadaću. |

**Odnos prema radu**

- ako učenik tijekom pisane provjere prepisuje, njegova se pisana provjera vrednuje negativnom ocjenom

- pokuša li učenik prepisanu zadaću, lektiru ili bilo koji uradak predstaviti kao svoj, iz istog će dobiti negativnu ocjenu

- učenik koji u skupnom radu ne sudjeluje u rješavanju zadataka može biti udaljen iz skupine i dužan je zadatke riješiti samostalno

- lektira je uvijek zadnja dva sata u mjesecu

IZVORI:

1. Matijević, M., 2004., Ocjenjivanje u osnovnoj školi, Tipex, Zagreb.

2. Nacionalni okvirni kurikulum, 2011., MZOŠ, Zagreb.

3. Nastavni plan i program za osnovne škole, 2006., MZOŠ, Zagreb.

4. Pravilnik o načinima, postupcima i elementima vrednovanja učenika u osnovnoj i

srednjoj školi, 2015., MZOŠ, Zagreb